Resensie: Sommer Pret | Kieswetter Klaskamer
Resensie: Sommer Pret
September 30, 2016 | janetkies
Lizelle Rademeyer is die breins agter die nuwe Wiskunde aktiwiteit boekie. En in my kinder se woorde: "Sy is 'n baie slim tannie om hierdie te gemaak het!"
Lizelle het 3 kinders van haar eie wie sy tuisonderrig. Hulle is baie lief vir wiskunde en dus moes sy heeltyd met vars werkkaarte vorendag kom. Sy het toe gesien watse aktiwiteite is die kinders se gunstelinge en haar eie dan ontwerp.
Sy het drie boekies waarvan Sommer Pret 1 die een is wat vir my kinders se vermoë gewerk het. Hulle is 8 en 6. My kinders moet aangemoedig word om wiskunde te doen en daarom was Sommer Pret vir my 'n fantastiese flinkdink fortuin! My kinders was actually gretig om daarin te werk!
Die aktiwiteite is uitdagend genoeg om hulle breine te laat werk maar prettig genoeg om hulle belangstelling te behou. Ek dink dis unieke aktiwiteite en verhoog hulle IK. Ek het soortgelyke probleme al self in 'n aanlyn IK toets voltooi en voel daarom in my noppies dat my kinders dit ook kan verstaan.
Janéy sê hierdie was moeiliker as 'n woordsoek. Sy het die uitdaging geniet!
Ilani (6) met haar gunsteling bladsy.
My kunstige Janéy het die patroon uitdagings geniet!
Almal tel saam!
Daars 30 aktiwiteite en die antwoorde agter in die boek. Dit maak die harde kopieë van die boek verseker vir my die R60 werd!
Gaan lees meer oor die inhoud van Sommer Pret 2 en 3 by https://lomi.co.za/sommer-pret/ Ek sal dit sterk aanbeveel vir kinders wat moeg is om maaltafels te oefen en iets anders soek om wiskunde weer te geniet!
Bestel joune vandag deur om Lizelle te e-pos by info@lomi.co.za
Volg verseker die wiskunde wenner se Facebook blad 'Sommer Pret' om op hoogte te bly van Spesiale Aanbodde.
En as jy nie kan wag vir jou Sommer Pret in die pos nie, laai solank die soortgelyke Robot of Lente Pretpak by https://teachingresources.co.za/vendors/lomi/vir slegs R12 en R15 af.